Nafissatou Thiam

Nafissatou Thiam () er ein belgisk friidrettsutøvar frå Brussel som i tida 2016-24 vann åtte internasjonale gullmedalgar i sjukamp. Ho vart olympisk meister 2016, 2021 og 2024, verdsmeister 2017 og 2022, europameister 2018, 2022 og 2024.

Aktiv
Thiam vart juniorverdsmeister i sjukamp i 2013. Året etter oppnådde ho 6 508 poeng ved meistermøtet i Götzis i Austerrike og ho tok bronsen i sjukampen ved europameisterskapen i Zürich. I 2016 sette ho personleg rekord med 6 810 poeng då ho vann den olympiske gullmedaljen i Rio de Janeiro.

Våren 2017 vann Thiam femkampen i innandørs-EM i Beograd. Ho vann i mai månad meistermøtet i Götzis, der ho sanka 7 013 poeng og vart den fjerde utøvaren med over 7 000 sjukamppoeng. I tillegg sette ho belgisk rekord i spydkasting med 59,32 meter. Under verdsmeisterskapen 2017 i London viste ho seg atter som den beste sjukjemparen og vann med ein margin på 88 poeng. Både ved EM 2018 i Berlin og VM 2019 i Doha stod kampen om fyrsteplassen mellom Thiam og Katarina Johnson-Thompson frå Storbritannia. I Berlin vart det belgisk triumf og britisk sølv i sjukampen, i Doha bytta dei to utøvarane plass på sigerspallen. Sommaren 2021 vart dei olympiske sommarleikane avvika i Tokyo, og fem år etter ho vann OL-gull i Brasil, sikra Thiam seg OL-gull nummer 2. Sommaren 2022 vann ho sjukampen i så vel verdsmeisterskapen og i europameisterskapen. To år seinare vart hao europameister i Roma og ho sikra seg sitt tredje strake OL-gull under sommarleikane i Paris.

mini|Thiam under den belgiske meisterskapen 2018
Medaljar og plasseringar i internasjonale meisterskap
VM 2013 i Moskva: Nr 14 i sjukamp – 6 070 poeng
EM 2014 i Zürich: Bronsemedalje i sjukamp – 6 243 poeng
VM 2015 i Beijing: Nr 11 i sjukamp – 6 298 poeng
EM 2016 i Amsterdam: Nr 4 i høgdehopp – 1,93 m
OL 2016 i Rio de Janeiro: Gullmedalje  i sjukamp – 6 810 poeng, framom Jessica Ennis-Hill (6 775 poeng)
VM 2017 i London: Gullmedalje  i sjukamp – 6 784 poeng, framom Carolin Schäfer (6 696 poeng) 
EM 2018 i Berlin: Gullmedalje  i sjukamp – 6 816 poeng, framom Katarina Johnson-Thompson (6 759 poeng)
VM 2019 i Doha: Sølvmedalje  i sjukamp – 6 677 poeng, bakom Katarina Johnson-Thompson (6 981 poeng)
OL i 2021 i Tokyo: Gullmedalje  i sjukamp – 6 791 poeng, framom Anouk Vetter (6 689 poeng)
VM 2022 i Eugene: Gullmedalje  i sjukamp – 6 947 poeng, framom  framom Anouk Vetter  (6 867 poeng)
EM 2022 i München: Gullmedalje  i sjukamp – 6 628 poeng, framom Adrianna Sułek  (6 532 poeng)
EM 2024 i Roma: Gullmedalje  i sjukamp – 6 848 poeng, framom Auriana Lazraq-Khlass (6 635 poeng)
OL 2024 i Paris: Gullmedalje  i sjukamp – 6 880 poeng, framom Katarina Johnson-Thompson (6 844 poeng)

Kjelder

Denne artikkelen bygger på «Nafissatou Thiam» frå ,  den 30. april 2021.  

Kategori:Belgiske friidrettsutøvarar
Kategori:Mangekjemparar
Kategori:Høgdehopparar
Kategori:Europameistrar i friidrett for Belgia
Kategori:Olympiske meistrar for Belgia
Kategori:Medaljevinnarar under sommar-OL 2016
Kategori:Belgiske deltakarar under sommar-OL 2016
Kategori:Friidrettsutøvarar under sommar-OL 2016
Kategori:Medaljevinnarar under sommar-OL 2020
Kategori:Belgiske deltakarar under sommar-OL 2020
Kategori:Friidrettsutøvarar under sommar-OL 2020
Kategori:Medaljevinnarar under sommar-OL 2024
Kategori:Belgiske deltakarar under sommar-OL 2024
Kategori:Friidrettsutøvarar under sommar-OL 2024
Kategori:Folk frå Brussel
Kategori:Verdsmeistrar i friidrett for Belgia